OpenLLM-France/wikimedia huggingface dataset:
# Ferdinand Hodler

Ferdinand Hodler (Berna, 1853ko martxoaren 14a - Geneva, 1918ko maiatzaren 19a) suitzar margolaria izan zen.
1871n hasi zen margolari lanetan, 18 urterekin. Hasieran erretratuak, paisaiak eta genero-margolan estilo errealista batean margotzen zituen. Mendearen amaieran sinbolismoa eta Art Nouveau konbinatu zituen. Ondoren, "paralelismoa" deitu zion sinbolismo forma hartu zuen. Paralelismoak simetria eta erritmoa azpimarratzen ditu giza gizartearen oinarri gisa. Tamaina handiko eszena historikoak ere margotu zituen, oso harrera ona izan zutenak.

## Iruditegia

* Gaua, 1889–1890, Berna, Kunstmuseum
* Valentine Godé-Darel im Krankenbett, 1914
* 1911ko 50 franko billete suitzarra, Der Holzfäller
* Louise-Delphine Duchosal-en erretratua, 1885
* Madame de R., 1893
* Berthe Jacques-en erretratua, 1894
* Baronin Maria von Bach-en erretratua, 1904
* James Vibert-en erretratua, 1915
* Zapatero, 1878
* Aukeratua, 1893
* Artzainaren ametsa, 1896
* Udaberri, 1901
* Egurgile, 1910
* Emakume alaia, 1911
* Paisaia Madrildik gertu, 1878
* Evordeserako bidea, c. 1890
* Geneva aintzira Chexbresetik ikusita, 1905
* Rhythmische Landschaft am Genfersee, 1908
* Le Grand Muveran, 1912
* Datuak: Q214564
* Multimedia: Ferdinand Hodler / Q214564
# Ferdinand Lassalle

Ferdinand Lassalle (Breslau, Alemania, 1825eko apirilaren 11 – Geneva, Suitza, 1864ko abuztuaren 31) politikari sozialista izan zen.

## Biografia

Jakintza klasiko, zuzenbide eta filologiako ikasketak egin zituen Breslaun eta Berlinen, eta hegelianismoaren eragin handia izan zuen. 1849an Karl Marx ezagutu zuen. Düsseldorfeko Matxinadaren garaian (1848-1849) giltzapetu egin zuten, eta bazter utzi behar izan zuen borroka, 1859 arte; urte horretan Italiako Gerra eta Prusiaren eginbidea idatzi zuen, Alemaniaren batasuna goraipatuz eta Bismarckengan itxaropena eta Frantziaren eta Alemaniaren arteko gerraren aurkako iritzia adieraziz. Iraultzaren taktikari buruzko tesi hori Marxek eta Engelsek adierazitakoaren guztiz bestelakoa zen: Marx burgesiaren aldekoa eta prusiar estatuaren aurkakoa zen. Lassalle, berriz, prusiar estatuari laguntzeko prest zegoen, burgesiaren aurka. Estrategia desberdin horien oinarrian estatuari eta boto-eskubideari buruzko ikuspegi desberdinak zeuden. Lassalleren ustez, Bismarckek langileen mugimenduaren laguntza behar zuen, eta beraz, estatuak neurri sozialistak hartuko zituela espero zuen.
1861ean, ondasunen eskualdatzea aztertzen duen System der Erworbenen (Hartutako eskubideen sistema) argitaratu zuen. 1862tik aurrera, alemaniar langileen alderdia antolatzeko lanetan jardun zuen. 1863ean, Arbeiter-programm (Langileen programa) argitaratu zuen. 1864an Alemaniar Langileen Elkarte Nagusia eratu zuen, eta batzar nagusian Lassalle bera aukeratu zuten lehendakari. Alemaniar langile-mugimendua zatitua zegoen, ordea, Lassalleren aldekoen eta Marxen jarraitzaileen artean. Lassalleren ekarri teorikoa oso urria izan zen, eta Louis Blanc eta alemaniar ekonomisten sozialismoarekin bat zetorren. Marxek Gothako programari kritika izeneko izkribuan gogor kritikatu zuen Lassalleren joera sozialista.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/26 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q75784
* Multimedia: Ferdinand Lassalle / Q75784
# Ferdinand Daučík

Ferdinand Daučík (Šahy, 1910eko maiatzaren 30a– Alcala de Henares, 1986ko azaroaren 14a) Eslovakiako futbolari eta entrenatzailea zen.

## Entrenatzailea

* Hungaria: 1954 arte.
* FC Barcelona: 1950-1954.
* Athletic Club: 1954-1957.
* Atlético de Madrid: 1957-1959.
* FC Porto: 1959-1960.
* Real Betis: 1960-1963.
* Real Murcia: 1963-1964.
* Sevilla FC: 1964-1965.
* Real Zaragoza: 1965-1967.
* Elx CF: 1967-1968.
* UE Sant Andreu: 1969-1970.
* RCD Espanyol: 1970-1971.
* UE Sant Andreu: 1973-1974.
* UE Sant Andreu: 1976-1977.

## Palmaresa

* 3 Espainiako Liga:
** 2 FC Barcelonan: 1951-1952 y 1952-1953.
** 1 Athletic Clubean: 1955-1956.
* 1 Latindar Kopa, FC Barcelonan.
* 5 Espainiako Errege Kopa:
** 3 FC Barcelonan: 1951, 1952 y 1953.
** 2 Athletic Clubean: 1955 eta 1956.
* 2 Eva Duarte Kopa, FC Barcelonan.
* Datuak: Q463807
# Ferdinand Guillaume

Ferdinand Guillaume, Polidor izengoitiz ezaguna, (Baiona, 1887ko maiatzaren 19a - Viareggio, 1977ko abenduaren 3a) lapurtar aktorea izan zen, italiar herritartasuna aukeratu zuena. Zirkuan aritzen zen familia batean jaioa, hasieran «Tontolini» ezizena erabili zuen.

## Filmografia hautatua

* Tontolini (1910)
* Tontolini e Cocò rivali in amore (1910)
* Pillole portentose (1910)
* Pinocchio (1911)
* Lea salva la posizione (1911)
* Il Clarino di Tontolini (1911)
* Tontolini e l'asino (1912)
* Polidor cameriere della buona società (1912)
* Polidor uomo statua (1912)
* Polidor si sposa (1912)
* Polidor fa le iniezioni (1912)
* Polidor cameriere della buona società (1912)
* Il Grammofono di Polidor (1912)
* Polidor eroe (1913)
* Polidor e l'elefante (1913)
* Polidor ciclista (1913)
* Polidor eroe (1913)
* Polidor elettrico (1916)
* Polidor e il giapponese (1917)
* Pazzia contagiosa (1917)
* Polidor e il giapponese (1917)
* Il Regalo imbarazzante (1918)
* Polidor cambia sesso (1918)
* Il Regalo imbarazzante (1918)
* L'Elegante canaglia di Parigi (1918)
* Venti giorni all'ombra (1918)
* La Canaglia di Parigi (1919)
* Il Corsaro Nero (1937)
* È sbarcato un marinaio (1940)
* La reggia sul fiume (1940)
* La figlia del Corsaro Verde (1941)
* L'angelo del crepuscolo (1942)
* Il folle di Marechiaro (1952)
* Le notti di Cabiria (1957)
* Un ettaro di cielo (1957)
* Il romanzo di un giovane povero (1958)
* La dolce vita (1960)
* Accattone (1961)
* 8½ (1963)
* Una storia moderna - L'ape regina (1963)
* Tre passi nel delirio (1968)
* Datuak: Q3394223
* Multimedia: Ferdinand Guillaume / Q3394223
# Ferdinand Georg Waldmüller

Ferdinand Georg Waldmüller (Viena, 1793ko urtarrilaren 15a - Hinterbrühl, 1865eko abuztuaren 23a) austriar margolaria izan zen.
Vienako Arte Ederretako Akademian ikasi zuen. Bratislavan bizi eta Kroazian lan egin ondoren, Vienara itzuli zen 1811n, eta erretratuen margolaritza ikasi zuen. 1814an Katharina Weidner abeslariarekin ezkondu zen eta biretan lagundu zion eta eszenatokien diseinatzaile gisa lan egin zuen. 1817an Vienara itzuli zen eta erretratuak, genero eszenak eta izadi hilak margotu zituen. Geroago, paisaien margolaritzan jarri zuen interesa.
1817an Vienako Akademiako irakasle izendatu zuten. 1865ean nobletu egin zuten. Biedermeier garaiko margolari austriar garrantzitsuenetako bat izan zen.

## Iruditegia

* Autoerretratua lanpatatekin (1825)
* Veneziako fruta saltzailea, (1826)
* Praterreko paisaia, (1830)
* Louise Mayer (1836)
* Ischlgo ikuspegia (1838)
* Santu Guztien eguna (1839)
* Dachstein, (1839)
* Ur-jauzia, (1840)
* Andre gaztea, (1840)
* Izadi hila (1840)
* Eskolaren ondoren (1841)
* Izadi hila ostra, arrain eta fruta exotikoekin, 1842
* Arrosak (1843)
* Maitasun gutuna, (1849)
* Egun eguzkitsua
* Emanuel Ritter von Neuwall
* Haurrak basoan (1858)
* Elizako azokatik bueltan (1859)
* Die Erwartete (Espero zena; 1860)
* Udaberri goiztiarra Vienako basoan (1864)
* Am Fronleichnamsmorgen (1857)
* Wiedergenesene
* Datuak: Q186816
* Multimedia: Ferdinand Georg Waldmüller / Q186816
# Gaztainen oturuntza

Gaztainen oturuntza, Gaztainen balleta edo puten justa 1501ko urriaren 30ean Vatikanoko Jauregi Apostolikoan ospatu zen orgia izan zen. Antolatzaileak Cesare Borgia eta haren aita Alexandro VI.a aita santua izan ziren. Gertatutakoaren narrazioa aita santuaren idazkaria izan zen Johann Burchardek idatzi zuen, Liber Notarum egunerokoan. Burchard zeremonia maisu izan zen.

## Historia

Jauregi Apostolikoan, Domu Santu Guztien egunaren bezperan, oturuntza handi bat antolatu zen mota askotako janariekin eta edariekin. Behin afaria bukatuta mahai guztiak altxatu ziren eta kortesanen dantzari ekin zitzaion. Horretarako gelan zehar, lurrean, argimutil edo ganderailu batzuk jarri ziren, eta haien artean, lurrean sakabanatuta, gaztaina batzuk. Kortesanak, biluzik, lau hanketan, gaztainak ahoarekin jaso behar zituzten. Koreografia bukatuta orgia hasten zen. Horretarako, parte-hartzaileak, apaizak eta beste gonbidatuak, biluzi ziren kortesanekin sexua praktikatzeko. Burchardek azaltzen duen arabera, gizonak aktiboagoak izateko, sari desberdinak eman ziren: zapatak, sonbreiruak, jantziak... Morroiek gizon bakoitzaren orgasmoen kontua zeramaten. Bukaeran Aita santuak aldi gehiagotan eiakulatu zuten hiru gizonei sari bereziak eskaini zizkien, bitxiak eta luxuzko arropak.

## Polemika

Ikertzaile batzuek Burcharderen narrazioa kritikatu dute. Esaterako Peter de Rooren ustez (1839–1926) gertaera horiek Cesare Borgiaren ekimen bat izan zitekeen baina ez Aita santuarena. Roorrek dio Alexandro VI.ak ez zuela orgia hartan parte hartu; gehiago dio, Alexandro "oso Aitasantu ona izan zen eta moralki gizon zuzena".

## Erreferentziak

* ↑ La leyenda del Banquete de las Castañas, la mayor orgía vaticana. (Noiz kontsultatua: 2018-06-04).
* ↑ (Ingelesez) Roo, Peter De. (1924). Material for a history of Pope Alexander VI: his relatives and his time. Desclée, De Brouwer and co. (Noiz kontsultatua: 2018-06-04).

## Kanpo estekak

* Datuak: Q2665649
# Gazta zati bat

Gazta zati bat Jon Maiak idatzitako eta zuzendutako dokumentala da, 2012an ekoiztua. Nazioen Mundua izeneko ekimen herrikoiaren berri ematen du, Idiazabalen sortu eta Goierrira zabaldutakoa, eta Gure Esku Dagoren aitzindari zuzena dena.
Eskoziako eta Kataluniako autodeterminazioaren mugimenduekin egindako elkarlanak ere kontatzen du, eta lekuko zuzena da baita ere ETAren jarduera militarraren amaierarena.
Luis Katarain artzainaren bizimoduak gidatzen du dokumentala.
Donostiako Giza Eskubideen Zinemaldian estreinatu zuten.

## Ikus, gainera

* Dokumentalak Euskal Herrian

## Kanpo estekak

* Datuak: Q20492595
* Multimedia: Gazta zati bat / Q20492595
# Gazta urdin

Gazta urdin behi, ardi eta ahuntz esneko gazten sailkapen orokor bat da, euren oreetan azken produktuari penicillium hazteak dituzten eta lizunen ondorioz urdin eta berde-grisaxka arteko kolore bereizgarria jasotzen dutena. Gazta urdinak erregulatutako tenperatura duten tokietan ontzen dira, soto edo leizeetan kasu. Batzuk Jatorri Izendapen babestua dute, Roquefort, Stilton gazta edo Gorgonzola gaztak kasu.

## Ezaugarriak

Gazta talde honen ezaugarri orokorren artean, garratza eta pixka bat gazia den zaporea izatea da. Usaina orokorrean oso bizia da, mina izateraino.

## Gazta urdin mota batzuk

| Ädelost Amablu Aura cheese Australian Blue Vein Bavarian blue edo Bavaria blu Beenleigh Blue Bergader Bergere Bleue Bleu Bénédictin Bleu d'Auvergne Bleu de Basques Bleu de Bresse Bleu de Gex Bleu de Laqueuille Bleu des Causses Bleu du Haut-Jura Bleu du Vercors-Sassenage Blue Castello Blue Cheshire Blue Rathgore Blue Wensleydale Buttermilk Blue | Ädelost Amablu Aura cheese Australian Blue Vein Bavarian blue edo Bavaria blu Beenleigh Blue Bergader Bergere Bleue Bleu Bénédictin Bleu d'Auvergne Bleu de Basques Bleu de Bresse Bleu de Gex Bleu de Laqueuille Bleu des Causses Bleu du Haut-Jura Bleu du Vercors-Sassenage Blue Castello Blue Cheshire Blue Rathgore Blue Wensleydale Buttermilk Blue | Buxton Blue cheese Cabraleseko gazta Cambozola Cashel Blue cheese Cheshire cheese Ciel de Charlevoix Danablu Devon Blue Dolcelatte Dorset Blue Vinney cheese Dunsyre Blue Edelpilz Exmoor Blue cheese Fourme d'Ambert Fourme de Haute Loire Fourme de Montbrison Gammelost Gippsland Blue Gorgonzola Harbourne Blue Jubilee Blue Lanark Blue La Peral | Buxton Blue cheese Cabraleseko gazta Cambozola Cashel Blue cheese Cheshire cheese Ciel de Charlevoix Danablu Devon Blue Dolcelatte Dorset Blue Vinney cheese Dunsyre Blue Edelpilz Exmoor Blue cheese Fourme d'Ambert Fourme de Haute Loire Fourme de Montbrison Gammelost Gippsland Blue Gorgonzola Harbourne Blue Jubilee Blue Lanark Blue La Peral | Lymeswold cheese Maytag Blue cheese Meredith Blue Monje Picón gazta Montagnolo Mycella Olivet Bleu Oxford Blue Oxley Traditional Blue Picón Bejes-Tresviso Roaring Forties Blue Rochebaron Roquefort Saga cheese Shropshire Blue cheese Saint Agur Blue St. Pete's Select Stilton Valdeón Waimata Farmhouse Blue Westminster Blue Yorkshire Blue | Lymeswold cheese Maytag Blue cheese Meredith Blue Monje Picón gazta Montagnolo Mycella Olivet Bleu Oxford Blue Oxley Traditional Blue Picón Bejes-Tresviso Roaring Forties Blue Rochebaron Roquefort Saga cheese Shropshire Blue cheese Saint Agur Blue St. Pete's Select Stilton Valdeón Waimata Farmhouse Blue Westminster Blue Yorkshire Blue |

### Irudiak

* Cabraleseko gazta
* Cambozola
* Roquefort
* Daniarra
* Dorset Blue Vinney gazta
* Fourme d'Ambert
* Stilton
* Gorgonzola

## Kanpo estekak

* Datuak: Q746471
* Multimedia: Blue cheese / Q746471
# Gaztaina-koloreko ile

Gaztaina-koloreko ilea edo ile gaztainkara ilehori ilun eta beltzaren arteko kolore tonalitate guztiena da.
Gaztaina-koloreko ilea bigarren kolorerik ohikoena da, ile beltzaren ondoren. Pigmentu ilun eumelaninaren maila altuak eta pigmentu zurbil feomelaninaren maila baxuak ditu. Gaztaina-koloreko ilea ohikoa da erdialdeko eta hegoaldeko Europan, mendebaldeko Asian, iparraldeko Afrikan eta Ozeanian. XVI. mendetik XX. mendera arteko europar emigrazioa dela eta, gaztaina-koloreko ilea duten herriak mundu guztiaren inguruan ere aurki daitezke, hala nola Ipar Amerika, Hego Amerika, Australia, Zeelanda Berria, Hegoafrika, Siberia, etab.

## Erreferentziak

* ↑ (Ingelesez) Frost, Peter. (2006). «Why Do Europeans Have So Many Hair and Eye Colors?» Evolution and Human Behavior in: European hair and eye color - A case of frequency-dependent sexual selection?. (27): 85-103..

## Kanpo estekak

* Datuak: Q2367101
* Multimedia: Brown hair / Q2367101
# Gaztaina-saltzaile

Gaztaina-saltzailea kaleetan jarritako postu txiki batean gaztainak bertan erre eta saltzen dituzten pertsona da. Gaztainak erretzeko erabiltzen duten instalakuntza oso sinplea da: sutegia, ikatza eta gaztain erreak bero mantentzeko manta bat. Gehienetan, kukurutxo batean banatzen dituzte.

## Kanpo estekak

* Datuak: Q5756733
* Multimedia: Roasted chestnuts vendors / Q5756733
# Fréhel (Côtes-d'Armor)

Fréhel (bretainieraz Frehel) Côtes-d'Armor departamenduan dagoen Bretainiako udalerria da.
Udalerri honen lursailetan izen berdineko Fréhel lurmuturra eta Fort-la-Latte gaztelu ezaguna daude.

## Kanpo estekak

* Datuak: Q220206
* Multimedia: Fréhel / Q220206
# Fréhel lurmuturra

Fréhel lurmuturra Bretainiako Côtes-d'Armor departamenduan dagoen lurmutur bat da. Fréhel udalerritik 8,5 kilometrotara dago, eta Plévenon udalerritik 4 kilometrotara. Bertako paisaian txilarra eta otea nagusi dira, itsaslabarrak ere ugari direlarik. Lurmutur honetan bi itsasargi daude, bata XVII. mendekoa eta bestea 1950ean eraikia.
Fréhel lurmuturrak Ternuako Freels lurmuturrari izena mena zion, bertara bakailaoa arrantzatzera joan ohi ziren bretainiar arrantzaleei esker. 2010ean Frantziako Tourraren 5. etapa lurmutur honetan bertan amaitu zen.
Lur mutur honetatik lau kilometro hego-ekialdera Fort-la-Latte gaztelu ezaguna dago.

## Kanpo estekak

* Datuak: Q175676
* Multimedia: Cap Fréhel / Q175676
# Fréjus kantonamendua

Fréjus kantonamendua Frantziako kantonamendu bat da. Var departamenduan dago, Proventza-Alpeak-Kosta Urdina eskualdean. Guztira 1 udalerri ditu eta Fréjus da bere hiriburua.

## Kanpo estekak

* Datuak: Q1725332
# Fréjusko tunela

Fréjusko tunela (frantsesez: tunnel du Fréjus) Frantzia eta Italia lotzen dituen errepide-tunela da, izen bereko mendatea zeharkatzen duena. Frantzia aldetik Modane eta Italia aldetik Bardonecchia lotzen ditu.
Bost urtez aritu ziren tunela eraikitzen eta 1980an inauguratu zuten. 12.895 metroko luzera du eta 2016an munduko bederatzigarren tunelik luzeena zen.

## Kanpo estekak

* Datuak: Q1968580
* Multimedia: Fréjus road tunnel / Q1968580
# Fréjus

Fréjus (frantsesez fʁeʒys ahoskatua; okzitanieraz: Frejús, fɾeˈdʒys ahoskatua) Frantziako hego-ekialdean dagoen kostaldeko hiria da.

## Alkateen zerrenda

Alkateen zerrenda :
| Agintaldia | Alkatea | Alderdia |
| 1945-1959 | Henri Giraud | |
| 1959-1971 | André Léotard | |
| 1971-1977 | Léonce Héritier | |
| 1977-1998 | François Léotard | UDF |
| 1998-2014 | Élie Brun | UMP |
| 2014- | David Rachline | FN |

## Demografia

Biztanleriaren bilakaera (Iturria: INSEE-fr) :
| 1793 | 1800 | 1806 | 1821 | 1831 | 1836 | 1841 | 1846 | 1851 | 1856 | 1861 | 1866 | 1872 | 1876 | 1881 | 1886 | 1891 | 1896 | 1901 | 1906 | 1911 | 1921 | 1926 | 1931 | 1936 | 1946 | 1954 | 1962 | 1968 | 1975 | 1982 | 1990 | 1999 | 2007 |
| 2 400 | 2 229 | 1 943 | 2 306 | 2 665 | 3 041 | 3 062 | 3 132 | 2 665 | 2 727 | 2 878 | 3 050 | 3 052 | 3 478 | 3 135 | 3 540 | 3 139 | 3 510 | 4 156 | 4 190 | 4 022 | 9 451 | 9 091 | 9 676 | 9 441 | 12 907 | 13 452 | 16 953 | 23 629 | 28 851 | 31 662 | 41 486 | 46 801 | 52 436 |

## Klima

Datu klimatikoak (Fréjus (1981–2010 bataz bestekoak, muturrekoak 1919–egun)) :
| Hila | Urt | Ots | Mar | Api | Mai | Eka | Uzt | Abu | Ira | Urr | Aza | Abe | Urtekoa |
| Erregistraturiko tenperatura maximoa (°C) | 22.8 | 23.0 | 27.3 | 28.3 | 32.6 | 37.7 | 42.5 | 41.5 | 35.0 | 35.9 | 26.6 | 23.2 | 42.5 |
| Batez besteko tenperatura maximoa (°C) | 13.1 | 13.8 | 16.1 | 18.0 | 22.0 | 25.7 | 28.8 | 28.9 | 25.5 | 21.3 | 16.7 | 13.5 | 20.3 |
| Batez besteko tenperatura (ºC) | 8.2 | 8.6 | 10.8 | 13.0 | 17.0 | 20.6 | 23.3 | 23.4 | 20.2 | 16.6 | 12.0 | 8.9 | 15.3 |
| Batez besteko tenperatura minimoa (°C) | 3.3 | 3.4 | 5.6 | 8.0 | 11.9 | 15.4 | 17.9 | 18.0 | 14.8 | 11.8 | 7.3 | 4.3 | 10.2 |
| Erregistraturiko tenperatura minimoa (°C) | -9.0 | -12.0 | -8.6 | -1.8 | 1.1 | 5.5 | 7.5 | 7.7 | 4.5 | 0.1 | -3.3 | -7.0 | -12.0 |
| Pilatutako prezipitazioa (mm) | 70.6 | 41.6 | 45.0 | 73.9 | 45.7 | 33.2 | 13.1 | 35.8 | 74.7 | 119.5 | 99.7 | 94.5 | 747.3 |
| Prezipitazio egunak (≥ 1.0 mm) | 5.9 | 4.8 | 4.9 | 7.2 | 5.0 | 3.6 | 1.4 | 2.4 | 4.8 | 7.4 | 7.3 | 6.5 | 61.2 |
| Elur egunak (≥ 1 mm) | 0.7 | 0.4 | 0.1 | 0.0 | 0.0 | 0.0 | 0.0 | 0.0 | 0.0 | 0.0 | 0.1 | 0.2 | 1.5 |
| Eguzki orduak | 155.9 | 166.6 | 217.7 | 220.7 | 264.9 | 311.1 | 346.1 | 313.4 | 234.2 | 171.9 | 141.6 | 121.2 | 2665.2 |
| Hezetasuna (%) | 75 | 73 | 72 | 73 | 76 | 75 | 73 | 74 | 77 | 78 | 77 | 76 | 74.9 |
| Iturria (1): Météo France ||||||||||||||
| Iturria (2): Infoclimat.fr (hezetasuna eta elurra 1961–1990) ||||||||||||||

## Herri eta hiri senidetuak

* Fredericksburg (Virginia) (USA)
* Triberg im Schwarzwald (GER)
* Dumbéa (NCL)
* Paola (ITA)
* Tabarka (TUN)

## Erreferentziak

* ↑ (Frantsesez) Meteo France. in: Fiche Climatologique: Statistiques 1981–2010 et records..
* ↑ (Frantsesez) Infoclimat. Normes et records 1961-1990: Fréjus - St Raphaël (83) - altitude 2m. .

## Kanpo estekak

* (Frantsesez) Hiriko webgune ofiziala
* Datuak: Q215155
* Multimedia: Fréjus / Q215155
# Galiziako Herriko Alderdi Komunista

Galiziako Herriko Alderdi Komunista (galizieraz, Partido Comunista do Povo Galego [PCPG]) Galiziako alderdi komunista bat da, ideologikoki marxismo-leninismoan dago eta Galizia nazio bezala aintzatestea du helburu.

## Kanpo estekak

* Datuak: Q3297052
# Galiziako Kostazain Zerbitzua

Galiziako Kostazain Zerbitzua (gaztelaniaz Servicio de Guardacostas de Galicia eta galizieraz Servizo de Gardacostas de Galicia), ez ofizialki Galiziako Kostazainak izenez ere ezaguna da (gaztelaniaz Guardacostas de Galicia eta galizieraz Gardacostas de Galicia) Espainiako Galizia autonomia erkidegoko kostaldea zaindu, behatu, bilaketa eta erreskate lanak burutu eta itsas ingurunea babesteko ardura duen erakunde bat da. Kostazain Zuzendaritzaorde Nagusiaren bitartez Galiziako Xuntaren Itsas Arloetako Sailaren menpe dago.
2004ko apirilaren 21ean 2/2004 legearen ondorioz sortu zen.

## Kanpo estekak

* Datuak: Q3391511
* Multimedia: Gardacostas de Galicia / Q3391511
# Galiziako Parlamentua

Galiziako Parlamentua edo galizieraz Parlamento de Galicia Galiziako autonomia erkidegoko botere legegilearen ardura duene erakundea da. 75 diputatu hautatzen dira sufragio unibertsalez, 4 urteko eperako.

## Eginkizunak

Galiziako Parlamentuaren eginkizunak honakoak dira:
* Galiziako botere legegilea dihardutea.
* Galiziako Xuntaren gaineko kontrola.
* Aurrekontuak aurrera ateratzea.
* Bere kideen artean Galiziako Xuntako presidentea hautatzea.
* Xuntari eta presidenteari ardurak eskatzea.
* Estatuko gobernuari lege-proiektuen hartzearen eskakizuna

## Presidenteak

| Izena | Hasiera | Amaiera | Alderdia |
| Antoni Garcia | 1983 | 1995 | PSPV |
| Vicent González | 1995 | 1996 | UV |
| Hèctor Villalba | 1996 | 1999 | UV |
| Marcela Miró | 1999 | 2003 | PP |
| Julio Francisco de España | 2003 | 2007 | PP |
| María Milagrosa Martínez | 2007 | 2011 | PP |

## Osaketa
### Egungo osaketa (X. legealdia, 2016ko hauteskundeak)

* Alderdi Popularra (PPdeG): 41 diputatu.
* En Marea (EM) : 14 diputatu
* Galiziako Sozialisten Alderdia (PSdeG-PSOE): 14 diputatu.
* Bloque Nacionalista Galego (BNG): 6 diputatu.
Galiziako Parlamentuko talde parlamentarioak :
| Izena | Alderdiak | Bozeramailea | Eserlekuak |
| Alderdi Popularra | PPdeG | Pedro Puy | 41 |
| En Marea | En Marea | Luis Villares | 14 |
| Alderdi Sozialista | PSdeG-PSOE | Xoaquín M. Fernández | 14 |
| Alderdi Nazionalista | BNG | Ana Belén Pontón | 6 |

### Parlamentuko mahaia

* Presidentea: Miguel A. Santalices Viera (PPdeG)
* Lehen presidenteordea: Diego Calvo Pouso (PPdeG)
* Bigarren presidenteordea: Eva Solla Fernández (EM)

## Ikus, gainera

* Galizia
* Galiziako Xunta

## Kanpo estekak

* Galiziako Parlamentuaren webgune ofiziala (Galizieraz) (Gaztelaniaz)
* Datuak: Q2742594
* Multimedia: Parliament of Galicia / Q2742594
# Galiziako Sindikalarteko Konfederazioa

Galiziako Sindikalarteko Konfederazioa (galizieraz: Confederación Intersindical Galega [CIG]) Galiziako klase sindikatu bat da, ideologia galiziar nazionalista duena, 1994ko martxoaren 19an fundatu zen Confederación Xeral de Traballadores Galegos (CXTG) e Intersindical Nacional dos Traballadores Galegos (INTG) sindikatuen batasuna zela eta. Nahiz eta erakunde sindikal haiek 1990tik koalizioan aurkeztu, Galiziako Sindikalarteko Konbergentzia (galizieraz: Converxencia Intersindical Galega) izenarekin.
Galiziako sindikatu nagusia da, ordezkaritzari dagokionez. 2019ko hauteskunde sindikaletan CIGk %29,37ko ordezkaritza lortu zuen (4548 ordezkari sindikal), UGT (3990 ordezkari) eta CCOO (3982 ordezkari) sindikatuen aurretik

## Erreferentziak

* ↑ Os datos oficiais confirman a CIG como primeira forza sindical en Galiza con 4548 delegadas/os

## Kanpo estekak

* Datuak: Q3307034
* Multimedia: Confederación Intersindical Galega / Q3307034